Buzgan, d tamnaḍt i d-yezgan deg udrar n ukefadu iqublen ǧerǧer ԑlayen, 600/800 lmitrat di tiddi, d asun yesduklen ukuẓ n tɣiwanin, yal yiwet s tuddar-ines icebḥen. Buzgan tebԑed ɣef temdint n Tizi-Wezzu s 65/70 ikilumitren, 27 ikilumitren ɣef usammer n iԑeẓẓugen, si lǧiha d adrar n ukefadu i yellan d tilist ger waɣir n Bgayet d win n Tizi-Wezzu. Tasastant-nteɣ d tin nexter di snat n tudder n tamnaḍt-a, taddart At Ṣalaḥ akked taddart Ḥura.